**Tulevia tapahtumia ja ajankohtaisia asioita:**

**Educa –messut Helsingissä 29.-30.1.2016**

AKOL on mukana Educa –messuilla yhdessä AO:n kanssa.

Tervetuloa tutustumaan paikan päälle! Nettisivuiltamme löydät tarkemman sijainnin.

**Edunvalvontakoulutus 12.-13.2.2016**

***Muistakaa ilmoittautua!***

Ilmoittautuminen on käynnissä OAJ:n jäsensivuilla **31.1. asti**. Tilaisuuteen on kutsuttuna Aikuisopettajien liitto AKOL ry:n kustantamana kaksi henkeä/yhdistys (LM/varaLM/Pj). Mikäli yhdistyksestä on tulossa vapaan sivistyksen edustaja niin hän voi osallistua kolmantena.

Osallistujille maksetaan seminaaripaketti (Asuminen 2 hengen huoneessa, ruokailut ja kokousohjelman mukaiset luennot sekä ansionmenetys perjantaipäivältä). Matkan kustantaa joko henkilö itse tai hänen oma yhdistyksensä. Yhden hengen huoneen lisä on omakustanteinen.

Ohjelma löytyy akol.fi nettisivuilta.

**Vuosikokous 16.-17.4.2016**

AKOL ry. vuosikokous pidetään tänä vuonna Långvikissa, Kirkkonummella. Kutsut tulevat lähiaikoina ja nettisivuiltamme sekä facebook -sivuiltamme löydätte ajankohtaiset tiedot. Yhteyskuljetuksia tullaan järjestämään Tikkurilan rautatieasemalta, tarkemmat aikataulut myöhemmin. Merkitkää päivämäärät jo kalenteriinne.

**Vuosikokouksen 2017 järjestäjän haku**

Vuoden 2017 vuosikokousjärjestäjän haku on myös auki ja jäsenyhdistysten tulee ilmoittaa halukkuutensa 14.4.2016 mennessä puheenjohtajalle, timo.kraft(at)akol.fi. Seuraava vuosikokousjärjestäjä päätetään 15.4. pidettävässä hallituksen kokouksessa.

**Opintomatka Berliiniin, kevät 2016**

AKOL ry:n opintomatka suuntautuu keväällä 2016 Berliiniin, 22.-26.5.2016.

AKOL myöntää viisi stipendiä (OKKA –AKOL rahastosta) opintomatkalle ansioituneille jäsenille. ***Stipendit ovat haettavissa 12.2.2016 mennessä osoitteeseen: timo.kraft(at)akol.fi.***Jäsenyhdistys hakee stipendiä jäsenelleen. Hakemus on vapaamuotoinen, mutta siitä tulee käydä ilmi ansioituneen jäsenen nimi ja perustelut.

**AktiiviOPET –seminaari 2016**

AktiiviOPET –seminaari järjestetään 7.-9.10. Turussa.

Tilaisuudesta tarkempaa tietoa lähempänä.

Yhteistyöterveisin,

Aikuisopettajien liitto AKOL ry:n hallitus